Teks: Percis ama daon suji yang bisa ngasih warna ijo ke makanan am minuman, ada kembang teleng yang bisa ngasih warna juga. Daon suji ngasih warna ijo, kalo kembang teleng ini ngasi warna kebiruan ke minuman. Biasanya kembang teleng ini dipake buat ngeteh. Jadi warna aernya ngebiru gitu. Kita bisa taro kembang teleng ke dalem gelas. Abis itu, kita seduh pake aer panas atawa anget. Abis itu, aernya bisa kita tambahan madu. Nah, selaen bikin cakep minuman, kembang teleng ini pasti ada faedahnya juga ya buat badan. Kembang teleng ini bisa bikin enteng gejala depresi. Jia juga punya antioksidan yang bisa ngejaga sel di badan. Kalo ada koreng di badan, pake kembang teleng ini bisa cepet kering. Kembangnya boleh diminum atawa diolesin. Selaen itu, kembang teleng ini bisa ngurangin radang ama diabetes. Percis kayak daon suji, kembang teleng juga bisa nurunin keleterol ama bengek gara-gara asma. Jadi, kalo kita rutin minum teh kembang teleng ini, badan ama pikiran kita bisa tetep waras, jauh dari banyak penyakit.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

deskriptif